Gentlemen taper for douchebagene

13. feb. 2016 21:15 Sist oppdatert 15. februar 2016

Si ;D-innlegg: Når de fleste gutter på min alder drar på fest, har de ett mål for øye: Å få seg et ligg.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Hver bidige gang jeg blir kjent med en jente blir jeg satt i den berømte «friendzonen» fordi jeg er for snill, skriver Gentleman (16). Kzenon/ NTB Scanpix

Målet er å finne en stakkarslig fordrukken jente uten mulighet til hverken å si nei eller forsvare seg. Og dette er av en eller annen grunn sosialt akseptert?

Dette er også tilfellet i det hverdagslige. Gutter som er frekke, utro, bråkete, uhøflige og respektløse mot jenter, lærere, foreldre og medmennesker, får all oppmerksomheten fra jenter.

Helst vil de jeg kjenner bare komme fortest mulig ned i buksen på jenter som scorer høyere enn 7–8 av 10.

Er de heldige utvalgte «flinke», kan damemagneten til nød gjenta prosessen en gang til, men som regel ender dette med en «one-night-stand», eller «tøm-og-røm» som mine bekjente ofte kaller det.

Vil ikke risikere vennskapet

Nå vil jeg gjerne fortelle litt om meg selv. Jeg er 16 år, gjennomsnittlig populær, høy, relativt godt trent og ganske utadvendt. Jeg snakker med, og for så vidt om, jenter minst ti timer i døgnet, og har alltid lett etter noen å bli bedre kjent med.

Jeg er med i flere kompisgjenger, og gjengangeren er at hvis man ikke er «bad», er man verdiløs for jenter.

Og jeg blir fort kjent med dem, snakker med jenta, lærer meg alt om henne og begynner å like henne før jeg blir satt i den berømte «friendzonen». Hver bidige gang. Og forklaringen er 9 av 10 ganger at jeg er for snill til at de vil risikere vennskapet for noe mer.

Dette irriterer jeg meg grenseløst over hver dag. Jeg er med i flere kompisgjenger, og gjengangeren er at hvis man ikke er «bad», er man verdiløs for jenter. Jeg har vært med og kjørt hjem jenter som ikke har klart å stå oppreist, jeg har holdt håret mens de har kastet opp, jeg har holdt opp dører, båret bager, sekker og trillekofferter og gitt dem lange klemmer.

Kan jeg ikke vise at jeg elsker en jente på denne måten?

Er den eneste måten å appellere til disse følelsene hos en jente å være en «fuckboy», «douchebag» og aldri å være der for henne om noe er galt?

Gentlemen har mye å gi

Jeg har tenkt og filosofert utrolig mye over dette, diskutert med kompiser, og ikke minst med jenter som mener at jeg tar feil. For hvis man spør en jente hva det første de ser etter hos en gutt er, er som oftest svaret at han må være kjekk og snill (i den rekkefølgen).

Og selv om jeg er fullstendig klar over at jeg ikke er en innertier, så vil jeg ikke betegne meg selv som et takras heller. Har egentlig forsonet meg med at jeg ikke kommer til å få «betalt» for at jeg er den jeg er før jeg runder 20, men vil bare avslutte med en punchline:

Til dere jenter som får tusen tegn fra en gutt om at han liker deg, se bak fasaden, for en stor andel av disse guttene er en del av en kynisk verden og eier ingen respekt overhodet.

Bruken av jenter er et utslag av usikkerhet og tvil om hvem man egentlig er.

Så prøv og sett pris på en gentleman når han stiller opp for deg, jeg lover deg at vi har mye mer å gi når alt kommer til alt.

Vil du lese flere innlegg om unge gutters hverdag?

Helen Skogstad (20):

Les også En 14 år gammel gutt gråt: «Jeg vil ikke hjem. Mamma kommer til å kjefte på grunn av karakterene mine»

Les også Syv gutter skriver: Dette er utfordringene med å være ung gutt i dag

Gutt (20):

Les også De eldre guttene skulle banke meg. Da bestemte jeg meg for å bli stor - og trente 10-15 ganger i uken

Hver uke kommer Si ;D med en podcast. Denne uken er temaet mobbing.

Der kan du blant annet møte Victoria Grøtting (18) og Henriette Oudmayer Simensen (16) fra Sykt Perfekt., som begge er blitt mobbet. Grøttings oppgjør med mobberne er blitt delt av nærmere 25 000 på Facebook. Hva skjedde etterpå?

Du kan abonnere på podcasten i iTunes, søke på Si ;D i din podcast-app eller høre den med ett klikk her:

Gentleman (16)